# ДОГОВОР № BGENERGY-2.003-003-С01/Su1

Днес, 2023 г., в гр. Казанлък, Република България между:

1. **„М+С ХИДРАВЛИК” АД,** със седалище и адрес на управление: гр.Казанлък, ул.”Козлодуй” №68, с ЕИК 123028180, представлявано от инж. Владимир Валентинов Спасов   в качеството на Прокурист и от „МАНГ” ООД, представлявано от Милко Ангелов Ангелов в качеството на Изпълнителен член на СД, наричано по-нататък **ВЪЗЛОЖИТЕЛ**,

и

1. ..............................................., със седалище и адрес на управление: гр........................, ул..........................., ЕИК..........................., представлявано от..................................... – ....................... (позиция), наричано за краткост **„ИЗПЪЛНИТЕЛ“,** от друга страна,

в изпълнение на **Договор** **за безвъзмездна финансова помощ** **№ BGENERGY-2.003-003-C01** за реализация на **Проект № BGENERGY-2.003-003 „Подобряване на енергийната ефективност на М+С Хидравлик чрез изпълнение на мерки за енергийна ефективност”** с изпълнител „М+С ХИДРАВЛИК” АД и Решение № 375/19.07.2023 г. на Възложителя за определяне на Изпълнител,

# се сключи настоящият Договор, в който страните се споразумяха за следното:

# І.ПРЕДМЕТ НА ДОГОВОРА

Чл.1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема срещу възнаграждение да произведе, монтира и пусне в експлоатация Машина за измиване по Обособена позиция 1: Машина за измиване, наричана по-нататък “Доставка”.

Чл.2. ИЗПЪЛНИТЕЛЯТ се задължава да изпълни Доставката, съгласно приложената към този Договор – Оферта , представляваща неразделна част от него и при спазване на разпоредбите на действащото законодателство.

**ІІ. КАЧЕСТВО**

Чл.3. Качеството на Доставката следва да отговаря на параметрите и техническите характеристики, посочени в Офертата на ИЗПЪЛНИТЕЛЯ за участие в процедурата.

Чл.4. Доставката следва да е придружена с техническа документация, съгласно приложимите международни стандарти и стандартите на производителя.

**ІІІ. ЦЕНА**

Чл.5. ВЪЗЛОЖИТЕЛЯТ се задължава да заплати на ИЗПЪЛНИТЕЛЯ общата стойност на Доставката в размер на ......... EUR или .............. лв. без начислен ДДС, незастрахована, без разходи за транспортирането и други такси. Горепосочените цени в EUR се преизчисляват в BGN само при фиксиран валутен курс EUR/BGN=1.95583.

Чл.6. Всички останали разходи като такси за внос и други разрешителни и сертификати, всички видове данъци, такси, митнически такси и сходни разходи се поемат от ВЪЗЛОЖИТЕЛЯ.

**ІV. НАЧИН НА ПЛАЩАНЕ**

Чл.7. Плащането се извършва по банков път с платежно нареждане по сметката на ИЗПЪЛНИТЕЛЯ:

Авансово плащане в размер на 30% от общата стойност на Договора, авансово след подписване на настоящия договор и издаване на фактура от страна на Доставчика

Междинно плащане в размер на 20% от общата стойност на договора след писмено уведомяване за начало на монтажните работи при Доставчика и издаване на фактура от страна на Доставчика

Междинно плащане в размер на 40 % от общата стойност на Договора след писмено уведомяване за готовност на оборудването за експедиция и издаване на фактура от страна на Доставчика.

Окончателно плащане в размер на остатъка от 10% от общата стойност на Договора, след успешното инсталиране, въвеждане в експлоатация и тестване на оборудването на място при ВЪЗЛОЖИТЕЛЯ, с подписване на приемо-предавателен протокол, удостоверяващ това и издаване на фактура от страна на Доставчика.

**V. МЯСТО, СРОК И НАЧИН НА ИЗПЪЛНЕНИЕ**

Чл.8. Настоящият договор влиза в сила от датата на подписването му от двете страни и получаване на 30 % авансово плащане от общата стойност на Договора от ИЗПЪЛНИТЕЛЯ.

Чл.9. ИЗПЪЛНИТЕЛЯТ е длъжен да извърши Доставката в срок до **..............** месеца от датата на подписване на настоящия Договор и изпълнението на чл.7., но не по-късно от 30.04.2024 г. крайния срок на договора за безвъзмездна помощ.

Чл.10. Мястото на изпълнение на Доставката е както следва: Република България, област Стара Загора, гр.Казанлък, ул.”Козлодуй” №68.

**VІ. МОНТАЖ И ПУСКАНЕ В ЕКСПЛОАТАЦИЯ**

Чл.11. Монтажът и пускането в експлоатация на Доставката, съгласно договора, ще започне в завода на ВЪЗЛОЖИТЕЛЯ в рамките на 14 /четиринадесет/ дни от датата, на която ВЪЗЛОЖИТЕЛЯТ подаде информация за готовност**,** обаче не по-късно от 3 седмици след доставката до завода на ВЪЗЛОЖИТЕЛЯ.

Чл.12. Монтажът и пускът в експлоатация включват инсталиране и монтаж на машината при ВЪЗЛОЖИТЕЛЯ.

Чл.13. Условията на работа и местоположението на територията на ВЪЗЛОЖИТЕЛЯ трябва да отговарят на следните изисквания и спецификации:

* достъпът до мястото за разполагане да е свободен;
* да има обезпечени връзки за електрозахранване и въздух под налягане;
* основата (ако се налага използването на такава) да бъде стабилна, хоризонтална и без вибрации, изработена от бетон или подобен материал.

**VІІ. ПРИЕМАНЕ НА ДОСТАВКАТА**

Чл.14. Приемането става на един етап – окончателно приемане, което се осъществява на територията на ВЪЗЛОЖИТЕЛЯ и включва:

* + инсталиране на доставката и пускането й в действие;
  + подписване на приемо-предавателен протокол за окончателно приемане и въвеждане в експлоатация.

**VІІІ. ПРАВА И ЗАДЪЛЖЕНИЯ НА СТРАНИТЕ**

### Чл.15. ИЗПЪЛНИТЕЛЯТ се задължава:

а) да изпълни договора с грижата на добър стопанин, при спазване на изискванията за ефективност, прозрачност и старание, в съответствие с най-добрите практики в съответната област и с настоящия договор.

б) да осъществи Доставката на място, съгласно документацията за участие и чл.9 от договора;

в) да изпълни Доставката съгласно Офертата ;

г) да изпълни Доставката качествено и в срок, съгласно условията на Договора;

д) да отстрани за своя сметка допуснати недостатъци, грешки и установени дефекти в процеса на изпълнение на договора, ако такива бъдат констатирани в срока по чл.8. от договора.

е) да носи всички отговорности и рискове, в съответствие с договорените условия на доставка съгласно INCOTERMS 2020, свързани със стоките, до момента на окончателното им приемане от ВЪЗЛОЖИТЕЛЯ. Доставената стока следва да се опакова така, че да се избегне нейното повреждане при транспортирането и поставена върху палет за автомобилен транспорт.

ж) ИЗПЪЛНИТЕЛЯТ поема цялата отговорност към свързани трети лица, в това число и отговорност за вреди, причинени от тези лица по време на изпълнение на договора или като последица от него. ВЪЗЛОЖИТЕЛЯТ не носи отговорност, произтичаща от искове или жалби вследствие нарушение на нормативни изисквания от страна на ИЗПЪЛНИТЕЛЯ, неговите служители или лица, подчинени на неговите служители.

Чл.16. **ИЗПЪЛНИТЕЛЯТ има право:**

а) да иска от ВЪЗЛОЖИТЕЛЯ оказване на необходимото съдействие при изпълнение на Доставката**;**

б) да получи договорено възнаграждение при условията на настоящия договор;

Чл.17. **ВЪЗЛОЖИТЕЛЯТ се задължава:**

а) да заплати цената на договора по реда и условията в него;

б) да осигури достъп на служители на ИЗПЪЛНИТЕЛЯ до мястото за инсталиране и пускане в експлоатация на Доставката.

в) да осигури всички необходими технически условия и средства за монтажа на Доставката на негова територия.

Чл.18. **ВЪЗЛОЖИТЕЛЯТ има право:**

а) да оказва текущ контрол при изпълнението на Доставката;

б) да иска от ИЗПЪЛНИТЕЛЯ да изпълни възложената Доставка в срок, без отклонение от договореното и без недостатъци.

в) да изиска от ИЗПЪЛНИТЕЛЯ замяна на нискокачествена, непълна или дефектна Доставка по реда и в сроковете, определени в този договор.

г) ВЪЗЛОЖИТЕЛЯТ не носи отговорност за вреди, нанесени на служителите или имуществото на ИЗПЪЛНИТЕЛЯ по време на изпълнение на договора или като последица от него,доколкото това е позволено от приложимото право. ВЪЗЛОЖИТЕЛЯТ не дължи обезщетения или допълнителни плащания извън предвидените по договора, свързани с подобни вреди.

**ІХ. ГАРАНЦИОННИ СРОКОВЕ И РЕКЛАМАЦИИ**

Чл.19. Гаранционният срок е в рамките на **.....................** месеца и започва да тече от датата на монтажа и пускането на стоката, обект на Доставката, в експлоатация, за което се съставя протокол, но не повече от 4 месеца след готовност за експедиция на Доставката от завода на ИЗПЪЛНИТЕЛЯ.

Чл.20. При поява на дефекти в срока на предходния член, ВЪЗЛОЖИТЕЛЯТ е длъжен в 15-дневен срок да уведоми писмено ИЗПЪЛНИТЕЛЯ за установените дефекти.

Чл.21. ИЗПЪЛНИТЕЛЯТ е длъжен да отстрани за своя сметка дефектите / недостатъците, възникнали в гаранционния срок, с изключение на тези, причинени от неправилна употреба или неподходящо техническо обслужване от ВЪЗЛОЖИТЕЛЯ, в 15-дневен срок от получаването на известието по предходната точка.

Чл.22. ВЪЗЛОЖИТЕЛЯТ има право след констатиране на несъответствия или появили се скрити недостатъци на осъществената Доставка да поиска подмяната й в 30-дневен срок, както следва:

а) за явни дефекти отразени в констативния протокол, съставен и подписан от двете страни по договора;

б) за скрити дефекти, отразени в констативен протокол, съставен при откриването им, но не по-късно от 1 (един) месец от окончателното приемане на Доставката;

**Х. УСЛОВИЯ ЗА ПРЕКРАТЯВАНЕ НА ДОГОВОРА**

Чл.23. Настоящият договор може да бъде прекратен:

а) по взаимно съгласие;

б) при неоснователно неизпълнение от страна на ИЗПЪЛНИТЕЛЯ или ВЪЗЛОЖИТЕЛЯ на някое от задълженията си по договора и ако последният не ги изпълнява в срок от 20работни дни след изпращането на писмено уведомление;

в) при подозрение в измама, съгласно чл.1 от Конвенцията за защита на финансовите интереси на Европейските общности, корупционни действия, участие в престъпни организации или всякакви други неправомерни действия в ущърб на финансовите интереси на Европейските общности;

г) с окончателното му изпълнение, след изтичане на гаранционния срок по чл.19.

**ХІ. САНКЦИИ**

Чл.24. Ако ИЗПЪЛНИТЕЛЯТ не изпълни възложената Доставка в установения в договора срок, същият дължи на ВЪЗЛОЖИТЕЛЯ получената авансова сума за стартиране на поръчката, както и неустойка в размер на 0,1% за всеки просрочен ден, но не повече от 5 % от стойността на Доставката. Гратисен период за закъснение изпълнението на Договора – 2 седмици, след което се прилагат горепосочените санкции.

Недостигът на материали на пазарите може да затрудни ИЗПЪЛНИТЕЛЯ и може да доведе до непредвидени забавяния в изпълнението на проекта. Следователно, такова забавяне на времето за доставка, причинено от материални липси поради причини, които не са по вина на ИЗПЪЛНИТЕЛЯ, не се счита за забавяне по смисъла на този член.

Чл.25. При забавяне на плащанията по този договор от ВЪЗЛОЖИТЕЛЯ, същият заплаща на ИЗПЪЛНИТЕЛЯ 0,1 % неустойка на ден върху забавеното плащане, но не повече от 5 % от стойността на Доставката.

Чл.26. При неизпълнение на други условия по договора, неизправната страна дължи на изправната неустойка, в размер до 5 % от цената на договора.

Тези 5% са максималната отговорност в рамките на този Договор до степента, разрешена от закона. В случай на прекратяване на договора трябва да се приложат следните условия:

а) при прекратяване на договора по чл.23., т.а) страните не си дължат неустойка, като ИЗПЪЛНИТЕЛЯТ възстановява на ВЪЗЛОЖИТЕЛЯ авансово внесената сума за стартиране на поръчката;

б) При прекратяване на договора по чл.23., т.б) и в) ВЪЗЛОЖИТЕЛЯТ прекратява договора без предизвестие като не дължи каквито и да било обезщетения на ИЗПЪЛНИТЕЛЯ и възстановява на ВЪЗЛОЖИТЕЛЯ авансово внесената сума за стартиране на поръчката, като се приспаднат всички разходи, вече направени от ИЗПЪЛНИТЕЛЯ за изпълнение на проекта.

**ХІІ. НЕПРЕОДОЛИМА СИЛА**

Чл.27. Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от страните не може да се позовава на непреодолима сила, ако е била в забава и не е информирала другата страна за възникването й.

Чл.28. Страната, засегната от непреодолима сила, е длъжна да предприеме всички необходими мерки, за да намали до минимум понесените вреди и загуби, както и да уведоми писмено другата страна незабавно при настъпване на непреодолимата сила.

Чл.29. Докато трае непреодолимата сила изпълнението на задължението се спира.

Чл.30. Не може да се позовава на непреодолима сила онази страна, чиято небрежност или умишлени действия или бездействие са довели до невъзможност за изпълнение на договора.

**ХІІІ. КОНФИДЕНЦИАЛНОСТ**

Чл.31. ИЗПЪЛНИТЕЛЯТ и ВЪЗЛОЖИТЕЛЯТ третират като конфиденциална всяка информация, получена при и по повод изпълнението на договора.

Чл.32. Страните се задължават да запазят поверителността на всички предоставени документи, информация или други материали, свързани с Проекта, за срок не по-малко от 3 години след приключването му.

Чл.33. Страните се задължават да спазват изискванията за защита на личните данни, съобразно разпоредбите на чл.37 от Регламент на Комисията №1828/08.12.2006г. и приложимото национално законодателство.

Чл.34. ИЗПЪЛНИТЕЛЯТ няма право без предварителното писмено съгласие на ВЪЗЛОЖИТЕЛЯ да разкрива по какъвто и да е начин и под каквато и да е форма договора или част от него и всякаква информация, свързана с изпълнението му, на когото и да е, освен пред своите служители. Разкриването на информация пред такъв служител се осъществява само в необходимата степен за целите на изпълнение на договора.

Чл.35. ВЪЗЛОЖИТЕЛЯТ гарантира конфиденциалност при използването на предоставени от ИЗПЪЛНИТЕЛЯ документи и материали по договора, като не ги предоставя на трети лица.

**XІV. ДОПЪЛНИТЕЛНИ РАЗПОРЕДБИ**

Чл.36. Министерството на енергетиката, предоставящо безвъзмездната помощ по Проект № BGENERGY-2.003-0003 „Подобряване на енергийната ефективност на М+С Хидравлик чрез изпълнение на мерки за енергийна ефективност”, не е страна по настоящия договор и не носи отговорност за вреди от какъвто и да е характер, настъпили вследствие неизпълнение на настоящия договор.

Чл.37. Страните по настоящия договор се задължават да предприемат всички необходими мерки за избягване конфликти на интереси, както и да уведомят незабавно Управляващия орган относно обстоятелство, което предизвиква или може да предизвика подобен конфликт:

* + конфликт на интереси е налице, когато за безпристрастното и обективно изпълнение на функциите по договора за безвъзмездна финансова помощ на което и да е лице, може да възникне съмнение поради причини, свързани със семейството, емоционалния живот, политическата и националната принадлежност, икономически интереси или други общи интереси, които то има с друго лице, съгласно чл.52 и чл.8/2 от Регламент 1605/2002г. относно финансовите разпоредби, приложими за общия бюджет на Европейската общност, изменен с Регламент на Съвета (ЕС, Евратом) №1995/2006г.
  + да няма сключен трудов или друг договор за изпълнение на ръководни или контролни функции с лице на трудово или служебно правоотношение в Управляващия орган или Министерството на енергетиката, докато заема съответната длъжност и една година след напускането й.
  + да не се представлява от лице на трудово или служебно правоотношение в Управляващия орган, Министерство на енергетиката, докато заема съответната длъжност и една година след напускането й.

Чл.38. ВЪЗЛОЖИТЕЛЯТ и ИЗПЪЛНИТЕЛЯТ се задължават да направят всичко необходимо за разгласяване на факта, че Проектът е получил финансиране от Исландия, Лихтенщайн и Норвегия по линия на Финансовия механизъм на Европейското икономическо пространство 2014-2021 по Програма ”Възобновяема енергия, енергийна ефективност, енергийна сигурност”.

Чл.39. Страните следва да упоменават финансовия принос, предоставен от Исландия, Лихтенщайн и Норвегия по линия на Финансовия механизъм на Европейското икономическо пространство 2014-2021, в каквито и да са документи и при всякакви контакти със средствата за осведомяване, свързани с изпълнението на настоящия договор. Всяка публикация във връзка с настоящия договор, под каквато и да е форма и в каквото и да е средство за осведомяване, в това число и интернет, трябва да съдържа следното заявление:

*„Проектът се реализира с финансовата подкрепа на Исландия, Лихтенщайн и Норвегия*

*по линия на Финансовия механизъм на Европейското икономическо пространство 2014-2021*

*по Програма”Възобновяема енергия, енергийна ефективност, енергийна сигурност”.*

Чл.40. Страните се задължават да допускат упълномощените от Управляващия орган лица, националните одитиращи органи, Европейската комисия, Европейската служба за борба с измамите, Европейската сметна палата и външни одитори, извършващи проверки, да проверяват, посредством проучване на документацията или проверки на място, изпълнението на настоящия договор, и да проведат пълен одит, при необходимост, въз основа на разходооправдателните документи, приложени към счетоводните отчети, счетоводната документация и други документи . Тези проверки могат да се провеждат в срок до три години след приключването на проекта, както и до приключване на евентуални административни, следствени или съдебни производства.

**ХV. ЗАКЛЮЧИТЕЛНИ РАЗПОРЕДБИ**

Чл.41. Комуникациите по този договор се осъществяват в писмена форма. Всяка писмена комуникация, отнасяща се до този договор между ВЪЗЛОЖИТЕЛЯ и ИЗПЪЛНИТЕЛЯ, трябва да посочва заглавието и идентификационния номер на Договора, и трябва да се изпраща по пощата, електронна поща или на ръка.

Чл.42. Изменения и допълнения към договора могат да се правят само след писмено съгласуване с Управляващия орган, в писмена форма, при взаимно съгласие на двете страни и се считат за неразделна част от него и не могат да бъдат тълкувани поотделно.

Чл.43. Нищожността на някоя клауза от договора или на допълнително уговорени условия не води до нищожност на друга клауза или на договора като цяло.

Чл.44. Страните ще решават спорове възникнали при или по повод изпълнението на договора или свързани с договора или с неговото тълкуване, недействителност, неизпълнение или прекратяване по взаимно съгласие, а при непостигане на такова – спорът се отнася за решаване пред компетентен съд на територията на Република България по реда на Гражданско процесуалния кодекс.

Чл.45. За неуредените в настоящия договор въпроси се прилагат разпоредбите на действащото българско законодателство.

Чл.46. Настоящият договор се подписа в два еднообразни екземпляра – по един за ВЪЗЛОЖИТЕЛЯ и ИЗПЪЛНИТЕЛЯ. В случай на несъответствие между българската и английската версии на този договор, английският вариант има предимство.

Чл.47. Неразделна част от настоящия договор е приложената Оферта

**За ВЪЗЛОЖИТЕЛЯ: За ИЗПЪЛНИТЕЛЯ:**

Владимир Спасов ..................... …………………. .......................

Милко Ангелов .......................